Hanalaʻa
Hanalaʻa [Hanalaa] (rođen o. 1186) bio je kralj havajskog ostrva Mauija (Aliʻi Nui o Maui) na drevnim Havajima. Bio je jedan od ranih vladara tog ostrva, potomak kralja Paumakue od Mauija, koji je potjecao sa ostrva Oahua. Upravljao je zapadnim Mauijem. Njegova genealogija je dana u drevnim pojanjima. Bio je sin i nasljednik kralja Palene I od Mauija, a majka mu je bila kraljica Hikawai. Bio je dosta poznati kralj. Prema nekim pojanjima, postojala su dvojica prinčeva zvanih Hanalaʻa — Hanalaʻa Nui i Hanalaʻa Iki. Tu se možda radi o pogrešci u pojanjima te je moguće da su oni bili zapravo ista osoba. Hanalaʻa je bio predak kralja ostrva Havaji, Pilikaaieje, koji je bio osnivač dinastije Pili. Supruga Hanalaʻe bila je kraljica Mahuia te je njihov sin bio kralj Mauiloa.